als_Latn dik_Latn sag_Latn
AAK: Shpifje per dakordimin per vendet e rezervuara
AAK: Janë shpifje raportimet se kryetari Haradinaj është dakorduar për vendet e rezervuara për minoritet Aleanca për Ardhmërinë e Kosovës i demanton raportimet e gazetarëve të Kohavision-it dhe të portalit koha.net, bërë në edicionet e sontme të lajmeve (mbrëmja e 13 dhjetorit 2013), në të cilat thuhet se kryetari i AAK-së, Ramush Haradinaj, është dakorduar bashkë me kreun e PDK-së Hashim Thaci dhe atë të AKR-së, Behgjet Pacolli, që ”minoritet pritet t’i kenë të rezervuara edhe për dy mandate ulëset në Kuvendin e Kosovës”. AAK bën të ditur se kjo nuk është aspak e vërtetë dhe i konsideron këto shpifje të qëllimshme dhe tendencioze kundër Aleancës për Ardhmërinë e Kosovës dhe kryetarit Ramush Haradinaj, me qëllim të kompremetimit dhe diskreditimit të punës, programit, vizionit dhe qëllimit tonë. AAK dhe kryetari Haradinaj ka qëllimin, vizionin dhe platformën e qartë politike, që nuk ka të bëjë me njërin apo tjetrin subjekt politik dhe puna jonë nuk bëhet as për nevojat e njërit e as për dëshirat e tjetrit subjekt apo lider politik në Kosovë. Kryetari Haradinaj dhe AAK nuk janë dakorduar me askënd që minoritet t’i kenë të rezervuara edhe për dy mandate ulëset në Kuvendin e Kosovës. Këto raportime janë shpifje të qëllimshme e tendencioze kundër AAK-së dhe kryetarit Haradinaj. Departamenti i Informacionit i AAK-së
als_Latn als_Latn